**ОБЯВЛЕНИЕ**

**ПО РЕДА НА ЧЛ. 26 АЛ. 2 ОТ ЗАКОНА НА НОРМАТИВНИТЕ АКТОВЕ**

**ПРОЕКТ**

**За приемане на Наредба за изменение и допълнение на Наредба № 1 за поддържане и опазване на обществения ред, чистотата и общественото имущество на територията на Община Угърчин*.***

**Мотиви:**

**1. Причини, налагащи приемането на изменението и допълнението на подзаконовия нормативен акт:**

Действащата към момента Наредба № 1 за поддържане и опазване на обществения ред, чистотата и общественото имущество на територията на Община Угърчин е приета с Решение № 133 от 29 май 2008 г. на Общински съвет Угърчин. През годините от приемането и до настоящия момент същата не е актуализирана с настъпилите промени в норматимвната уредба.

Настоящото предложение е инициирано от Предложения на Районна прокуратура гр. Ловеч с вх. № 4 и №5 от 12.01.2016 г за актуализиране на Наредба №1, съобразно настъпили изменения в Закона за закрила на детето, Закон за местните данъци и такси и Закон за движение по пътищата.

Допълненията в наредбата са свързани със съобразяването на Наредба №1 за поддържане и опазване на обществения ред, чистотата и общественото имущество на територията на Община Угърчинс разпоредбите на чл. 8, ал.2 и ал. 3 от Закона за закрила на детето и въвеждане на режим за пребиваване на деца на обществени места.

С приемането на Закон за изменение и допълнение на Закона за движение по пътищата, обнародван в ДВ, бр.37 от 22.05.2015 г. бе извършена промяна в разпоредбата на чл.99, ал.3 от ЗДвП, съгласно която в прерогативите на Общинския съвет е предоставено правомащието да определя цената за паркиране на територията на общината, както и условията и реда за плащането й на специализирано звено на общината. На следващо място законодателят, чрез приемането на чл. 178 е (нов –ДВ, бр.37 от 22.05.2015 г.)въвежда наказание с глоба от 50 до 200 лв. на лице, което паркира пътно превозно средство в паркове, градини, детски площадки, площи, предназначени само за пешеходци, и на тротоарите в населените места извън разрешените за това места.

С оглед горизложеното и с цел спазване императивните норми на закона, се налага допълнение на Наредба № 1 за поддържане и опазване на обществения ред, чистотата и общественото имущество на територията на Община Угърчин*.*

**2. Цели, които се поставят:**

* Законосъобразност;
* Целесъобразност;
* Осигуряване сигурността на децата при пребиваването им на обществени места;
* Повишаване информираността на родителите, настойниците, попечителите или други лица, които полагат грижи за деца;
* Осигуряване по – голяма ефективност на местната политика по превенция на правонарушенията, свързани с неправилен престой или неправилно паркиране на пътни превозни средства в паркове, градини, детски площадки, площи, предназначени само за пешеходци, и на тротоари извън разрешените за това места.
* Да се синхронизира наредбата с нормативните актове от по-висок ранг.

**3. Финансови и други средства, необходими за прилагането на новата уредба:**

Проекта за изменение и допълнение на предлаганата наредба не предвижда изразходването на финансови средства при прилагането и от страна на община Угърчин.

**4. Очаквани резултати от прилагането, включително финансови, ако има такива:**

Осигуряване сигурността на децата при пребиваването им на обществени места на територията на Община Угърчин.

Повишаване информираността на родителите, настойниците, попечителите или други лица, които полагат грижи за деца.

Засилване контролът и санкционирането на нарушителите на правилата за движение по пътищата, като се предоставят по-широки възможности на общините да провеждат ефективна местна политика по превенция на правонарушенията, свързани с неправилен престой или неправилно паркиране.

**5. Анализ за съответствие с правото на Европейския съюз:**

Предлаганата Наредба за изменение и допълнение на Наредба № 1 за поддържане и опазване на обществения ред, чистотата и общественото имущество на територията на Община Угърчин е подзаконов нормативен акт, разработен на основание чл. 8 от Закона за нормативните актове, чл.21, ал.1, т.23 и ал.2 от Закона за местното самоуправление и местната администрация, поради което съответствието и с правото на Европейския съюз е предопределено от съответствието на цитираните закони.

Във връзка с чл.26, ал.2 от ЗНА, отразяващ задължението за публикуване на проекта за изменение/допълнение на нормативен акт с цел информираност на населението и прозрачност в действията на институциите, в 14-дневен срок от публикуване на настоящото на интернет страница на Община Угърчин, се приемат предложения и становища относно изменението и допълнението на Наредба за изменение и допълнение на Наредба № 1 за поддържане и опазване на обществения ред, чистотата и общественото имущество на територията на Община Угърчин, а допълнението се състои в следното:

1.Към Раздел Втори „Осигуряване и опазване на обществения ред, сигурността и спокойствието на гражданите“, Глава IV „Условия и ред за специализирана закрила на деца“ в чл. 40 **се добавя нова ал. 2 със следното съдържание:**

*Чл. 40 (2) Права и задължения на родителите, настойниците, попечителите или другите лица, които полагат грижи за дете:*

*1. Всеки родител, настойник, попечител или друго лице, което полага грижи за дете може да иска и да получава съдействие от органите по Закона за закрила на детето.*

*2. Родителите, настойниците, попечителите или другите лица, които полагат грижи за дете, имат право да бъдат информирани и консултирани за всички мерки и действия, предприемани по Закона за закрила на детето, с изключение на случаите по чл. 13 от същия закон и могат да поискат промяна на мерките при изменение на обстоятелствата.*

*3. Родителите, настойниците, попечителите или другите лица, които полагат грижи за дете, са длъжни да го придружават на обществени места след 20:00 ч., ако детето не е навършило 14-годишна възраст, съответно след 22:00 ч., ако детето е навършило 14, но не е навършило 18-годишна възраст.*

2***.*** Към Раздел Втори „Осигуряване и опазване на обществения ред, сигурността и спокойствието на гражданите“, Глава V „Организация на движението и транспорт“ в чл. 41 **се добавя нова ал. 4 със следното съдържание:**

*Чл. 41 (4)**За паркиране на пътно превозно средство в паркове, градини, детски площадки, площи предназначени само за пешеходци и на тротоарите в населените места извън разрешените за това места извършителят се наказва с* ***глоба в размер на 100 лева.***

*Предложения и становища по проекта могат да бъдат подавани в деловодството на Община Угърчин в писмен вид.*